proxectonos/corpus_dominio_legal_administrativo_tmp huggingface dataset:
03/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio polo que se somete a trámite de información pública o expediente de extinción do título concesional relativo ao aproveitamento hidroeléctrico nos ríos Castro e Albarellos, nos concellos de Dumbría e Muxía (A Coruña)

Augas de Galicia procede mediante o presente anuncio a someter a trámite de información pública o expediente de extinción do título concesional relativo ao aproveitamento hidroeléctrico CH de Senande, nos ríos Castro e Albarellos, nos concellos de Dumbría e Muxía (A Coruña), outorgado a Hidroeléctrica da Costa da Morte, SL - Clave e denominación do aproveitamento: AC/8/139, CH de Senande - Titular do aproveitamento: Hidroeléctrica da Costa da Morte, SL - Enderezo: Rúa General Pardiñas, Nº 7 3ºD- 15706 Santiago de Compostela (A Coruña) - Caudal máximo de auga concedido: 3150 l/s do río Castro e 1850 l/s do río Albarellos - Correntes de onde se derivan as augas: Río Castro e o seu afluente, o río Albarellos - Termos municipais onde radican as tomas: Muxía (A Coruña) azude do Castro e Dumbría (A Coruña) azude do Albarellos - Causa de extinción: Caducidade - Servidumes: Non existen - Iniciación: De oficio De acordo co disposto no artigo 165.2 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días a contar desde o día seguinte ao da publicación do presente anuncio no BOP da Coruña, co fin de que os interesados poidan presentar as alegacións que estimen pertinentes. Este anuncio, ademais da súa inserción no mencionado boletín, será obxecto de exposición ao público nos taboleiros de anuncios dos Concellos de Dumbría e Muxía (A Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela. Santiago de Compostela, 28 de maio de 2020 O subdirector xeral de Xestión do Dominio Público Hidráulico Pastora Rocio Grine Znati
03/06/2020 | Administración LocalMunicipal
Culleredo
Economía, Facenda e Réxime Interior
Convocatoria formación lista substitución enxeñeiro/a técnico/a de obras públicas (persoal funcionario/a interino)

Convocatoria: Proceso selectivo para a formación dunha lista de substitución de enxeñeiro/a técnico/a de obras públicas (persoal funcionario interino). Aprobada pola Xunta de Goberno Local en sesión do 09 de marzo de 2020. Prazo para a presentación das solicitudes: dez días naturais, desde o seguinte ao da publicación deste anuncio de convocatoria no Boletín Oficial da Provincia. Bases da convocatoria: A convocatoria rexerase polas seguintes bases: - Bases xerais para a selección de persoal funcionario interino e persoal laboral temporal, mediante listas de substitución, publicadas no BOP núm.65 do 05 de abril de 2017 e na páxina web do Concello (www.culleredo.es/taboleiro). - Bases específicas da convocatoria, aprobadas pola Xunta de Goberno Local en sesión 09 de marzo de 2020 e publicadas na páxina web do Concello (no apartado selección de persoal en www.culleredo.es/taboleiro). Requisitos dos/das candidatos/as: Para ser admitidos no proceso selectivo, os/as aspirantes terán que reunir no día de finalización do prazo de presentación de solicitudes, ademais dos esixidos na base número 2 do Anexo I das Bases xerais para a selección de persoal funcionario interino e persoal laboral temporal, mediante listas de substitución (BOP 05/04/2017), os seguintes requisitos: - Titulación. Titulación habilitante para o exercizo da profesión de enxeñeiro/a técnico/a en obras públicas (Enxeñería técnica de obras públicas ou grao que cumpra as especificacións da Orde CIN 307/2009, pola que se establecen os requisitos para a verificación dos títulos universitarios oficiais que habiliten para o exercizo da profesión de Enxeñeiro técnico de obras públicas) ou estar en condicións de obtelo antes do remate do prazo de presentación de instancias. - Coñecemento lingua galega: CELGA 4 ou equivalente. Culleredo, 29 de maio de 2020 A concelleira delegada de seguridade cidadá e persoal Marta María Figueroa Fuentes
03/06/2020 | Administración LocalMunicipal
Ferrol
Facenda e Patrimonio
Edicto mercados da Magdalena, Recimil e Caranza maio 2020

O día 22/05/2020 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de maio do exercicio 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 28 maio de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
03/06/2020 | Administración LocalMunicipal
Fene
Secretaría
Ampliación do prazo de presentación de instancias no proceso selectivo para a creación dunha lista de aspirantes a prazas de peón

Faise público que por Resolución da alcaldía núm.430/2020, do 28.05.2020, corrixida por Resolución da alcaldía 434/2020, do 29 de maio, acordouse ampliar o prazo de presentación de instancias do proceso selectivo para a creación dunha lista de aspirantes a prazas de peón convocado por Resolución da alcaldía núm.226/2020, do 10.03.2020, modificada o 12.03.2020 pola Resolución da alcaldía núm.229/2020 e o 17.03.2020 pola Resolución da alcaldía núm.251/2020, publicadas no BOP da Coruña de datas 12.03.2020, 13.03.2020 e 24.03.2020, respectivamente. Conforme a estas Resolucións o prazo de presentación de instancias que foi suspendido polo RD 463/2020, do 14 de marzo e que se reanuda o vindeiro 1 de xuño, segundo dispón o RD 537/2020, do 22 de maio, rematará o vindeiro 9 de xuño como último día de presentación de instancias. Asemade acordouse admitir como presentadas en prazo as instancias rexistradas entre a suspensión do procedemento feita polo RD 463/2020 e o seu levantamento polo RD 537/2020. Modificouse tamén a forma de presentación de instancias de xeito presencial na Rexistro Xeral do Concello do seguinte xeito: “No caso de presentación presencial, será necesaria a cita previa para limitar o aforo, sendo a canle para realizar a petición a seguinte: -Cita previa telefónica: 981 06 10 34/ 671 508 166 (De luns a venres en horario de 8.00 - 15.00 horas).” Asemade, poderá solicitarse cita presencial a través das seguintes canles: Petición online: https://sede.fene. gal/opencms/gl/cita/ Cita previa por correo electrónico citaprevia@fene. gal Fene, 29 de maio de 2020 O alcalde Asdo.: Juventino José Trigo Rey.
03/06/2020 | Administración LocalMunicipal
Bergondo
Intervención
Aprobación inicial da modificación do Orzamento de 2020 mediante suplemento de crédito 1_SC

O Pleno deste concello, na sesión ordinaria que tivo lugar o día 28 de maio de 2020, aprobou inicialmente a Modificación de Créditos núm.1_SC sobre o Orzamento do Concello de Bergondo de 2020, de aprobación de suplemento de créditos, por un importe total de 333.689,49 euros. En cumprimento da lexislación vixente, o expediente exponse ó público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas a alcaldesa. No caso de que non se presenten reclamacións, considerarase a modificación definitivamente aprobada, debéndose publica-lo anuncio da aprobación definitiva co resumo por capítulos. Bergondo, 29 de maio de 2020 A alcaldesa Asdo.: Alejandra Pérez Máquez
23/06/2020 | Administración LocalMunicipal
Tordoia
Regulación do taboleiro de anuncios electrónico do Concello de Tordoia

Na sesión ordinaria do Pleno do Concello de Tordoia celebrado o día 28 de febreiro de 2020 aprobouse o acordo que deseguido transcribo: “Regulación do taboleiro de anuncios electrónico do Concello de Tordoia.- Visto que por acordo plenario de data 24 de novembro de 2016, creouse a sede electrónica do Concello de Tordoia, de titularidade municipal, cuxo enderezo electrónico de referencia é sede. concellodetordoia. gal. Por todo isto, PROPOÑO: PRIMEIRO.- A publicación de actos e comunicacións que, por disposición legal ou regulamentaria, debenpublicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello por razón do contido. SEGUNDO.- O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.- O taboleiro de anuncios electrónico publicarase na sede electrónica do Concello. CUARTO.- O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.- O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñibles. SEXTO.- Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, nocaso de que o requiran, asesoramento para ese efecto. SÉTIMO.- Remitir a presente proposta para a súa publicación no BOP da Coruña. Con todo o Pleno aprobará o que estime conveniente.” O señor alcalde explica a proposta formulada e propón este acordo por imperativo legal Polo que queda aproba a proposta da Alcaldía nos seus propios termos.” Tordoia, 9 de xuño de 2020 O Alcalde E. Antonio Pereiro Liñares
23/06/2020 | Administración LocalMunicipal
Oza-Cesuras
Anuncio relativo a información pública da aprobación inicial do orzamento xeral e plantilla de persoal para o exercizo 2020

ACORDO: Pleno do Concello, sesión do 17/06/2020 NATURALEZA: Aprobación inicial a efectos de reclamacións e alegacións PRAZO: 15 días EFECTOS: De non presentarse reclamacións, considerarase definitivamente aprobado. REGULACIÓN LEGAL: - RD Lex.2/2004, de 5 de marzo (art.169). - RD 500/1990, de 20 de abril (art.20). Oza-Cesuras, a 17 de xuño de 2020 O Alcalde, Asdo.- José Pablo González Cacheiro.
23/06/2020 | Administración LocalMunicipal
Tordoia
Modificación da Ordenanza fiscal reguladora da taxa do imposto sobre vehículos de tracción mecánica

Asunto: modificación Ordenanza fiscal reguladora da taxa do imposto sobre vehículos de tracción mecánica. O Pleno da Corporación, en sesión ordinaria celebrada o día 28 de febreiro de 2020, acordou a aprobación inicial da modificación da ordenanza fiscal reguladora da taxa do imposto sobre vehículos de tracción mecánica, e en cumprimento do disposto no Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, sométese o expediente a información pública polo prazo de 30 días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Tordoia, 18 de xuño de 2020 O alcalde Eduardo Antonio Pereiro Liñares
23/06/2020 | Administración LocalMunicipal
A Baña
Aprobación das Bases para a contratación dun socorrista ao abeiro do Programa de fomento do emprego e mellora da empregabilidade

Por Resolución da Alcaldía núm.232/2020 do 17/06/2020 aprobáronse as bases para a contratación en réxime de persoal laboral temporal dun socorrista para desenvolver o servizo denominado Servizo de salvamento e socorrismo ao abeiro do programa de fomento do emprego e mellora da empregabilidade no ámbito de colaboración coas entidades locais. As bases poden consultarse e descargarse na seguinte dirección: www.concellodabana. gal e no taboleiro de edictos da Casa do Concello. A Baña, 17 de xuño de 2020 Jose Antonio Pereira Gil, alcalde-presidente
23/06/2020 | Administración LocalMunicipal
Brión
Exposición pública do expediente de modificación da ordenanza fiscal reguladora da taxa pola utilización dos servizos da escola infantil municipal

O Pleno do Concello en sesión de data 17.06.2020 aprobou provisionalmente a modificación da ordenanza fiscal reguladora da taxa pola utilización dos servizos da escola infantil municipal do Concello. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo ata entón provisional, sen necesidade de acordo plenario, debendo publicarse a modificación integramente no BOP para a súa entrada en vigor. Brión, 18 de xuño de 2020 O alcalde José Luis García García
23/06/2020 | Administración LocalMunicipal
Fene
Secretaría
Aprobación padrón fiscal correspondente ao exercicio 2020 de ocupación de vía pública con caixeiros automáticos adosados aos edificios

Aprobación padrón fiscal correspondente ao exercicio 2020 de ocupación de vía pública con caixeiros automáticos adosados aos edificios. Por Resolución da Alcaldía núm.489/2020, de 16 de xuño, aprobouse o padrón fiscal correspondente ao exercicio 2020 de ocupación de vía pública con caixeiros automáticos adosados aos edificios. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 17 de xuño de 2020 O alcalde Asdo.: Juventino José Trigo Rey
23/06/2020 | Administración LocalMunicipal
Mañón
Convocatoria para a elección de xuíz de paz substituto

De conformidade co previsto no artigo 101.4 da Lei Orgánica 6/1985, do 1 de xullo, do Poder Xudicial, en cumprimento do acordo da Sala de Goberno do Tribunal de Xustiza de Galicia de data 12 de marzo de 2020, convócase elección para o cargo de xuíz de paz substituto do municipio de Mañón. Poderán participar na presente selección as persoas que reúnan os seguintes requisitos: a) Ser español. b) Ser maior de idade. c) Non estar incurso en algunha das causas de incapacidade establecidas no artigo 303 da Lei Orgánica do Poder Xudicial. As solicitudes poderán presentaranse no rexistro ou sede electrónica do Concello (https://sede.manon.es/opencms/gl) no prazo de QUINCE días hábiles contados a partir do seguinte ó da publicación do presente anuncio no BOP. Á solicitude xuntarase a seguinte documentación: a) Certificado de nacemento ou fotocopia cotexada do DNI. b) Certificado do Rexistro Central de Penados e Rebeldes e declaración complementaria de non estar inculpado ou procesado, conforme á Lei 68/1980. c) Xustificación dos méritos que alegue o solicitante. O modelo de solicitude estará dispoñible no rexistro e na páxina web do Concello www.manon.es. A elección de xuíz de paz substituto será efectuada polo pleno do Concello de Mañón, mediante acordo adoptado co voto favorable da maioría absoluta dos seus membros. O candidato proposto polo Concello será nomeado xuíz de paz pola Sala de Goberno do Tribunal Superior de Xustiza por un período de catro anos. Mañón, 18 de xuño de 2020. O ALCALDE Alfonso Emilio Balseiro Gómez
23/06/2020 | Administración LocalMunicipal
Brión
Aprobación definitiva da modificación núm.1 da Relación de Postos de Traballo do Concello de Brión

O Pleno do Concello de Brión en sesión de data 27 de febreiro de 2020 aprobou inicialmente a modificación núm.1 da Relación de Postos de Traballo (RPT) do Concello de Brión publicada no BOP núm.149, do 8 de agosto de 2019. Sometido o acordo a exposición pública por prazo de 20 días hábiles, mediante anuncio no taboleiro de edictos do Concello e no BOP nº 42, do 3 de marzo de 2020, non se presentaron reclamacións, suxestións nin alegacións, polo que a aprobación inicial quedou elevada a definitiva. De acordo co establecido nos artigos 126 e 127 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local e o artigo 202.3 da Lei 2/2015, do 29 de abril, de emprego público de Galicia, faise pública a aprobación definitiva da modificación núm.1 da Relación de Postos de Traballo (RPT) do Concello de Brión, consistente en: 1º) Creación do seguinte posto de traballo: 2º) Amortización do seguinte posto de traballo que se encontra vacante: Xefe de obras municipais, con código 03.02.00.01. O que se fai público para xeral coñecemento. Brión, 17 de xuño de 2020 O alcalde José Luis García García
23/06/2020 | Administración LocalMunicipal
A Coruña
Educación
Resolución pola que se procede á apertura dos prazos de admisión de prazas de novo ingreso nas escolas infantís integradas na Rede de Escolas Infantís Municipais para o curso 2020-2021

Visto o acordo da Xunta de Goberno Local polo que se aproban as bases de admisión nas escolas infantís e se delega no concelleiro delegado da Área de Educación, Cultura e Memoria Histórica a calendarización dos prazos do proceso e visto ase mesmo, o informe emitido pola xefa do Servizo de Educación, Única.- Proceder a apertura dos prazos para a convocatoria do proceso de admisión de prazas de novo ingreso nas escolas infantís integradas na Rede de Escolas Infantís Municipais para o curso 2020-2021, podendo presentarse as solicitudes no período comprendido entre o 26 de xuño e o 16 de xullo do 2020, ambos inclusive. A Coruña, 17 de xuño de 2020 Shadi Edimar Azañero Jouhari O Concelleiro delegado da área de Educación, Cultura e Memoria Histórica
23/06/2020 | Administración LocalMunicipal
Brión
Exposición pública do expediente de modificación da Ordenanza fiscal reguladora da taxa de saneamento e depuración

O Pleno do Concello en sesión de data 17.06.2020 aprobou provisionalmente a modificación da ordenanza reguladora da taxa de saneamento e depuración de augas residuais. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo ata entón provisional, sen necesidade de acordo plenario, debendo publicarse a modificación integramente no BOP para a súa entrada en vigor. Brión, 18 de xuño de 2020 O alcalde José Luis García García
23/06/2020 | Administración LocalMunicipal
Oza-Cesuras
Anuncio relativo a aprobación provisional da modificación da Ordenanza fiscal num.4 reguladora do ICIO

REGULACIÓN: Art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 17 de xuño de 2020 PERIODO: TRINTA DÍAS (a contar do seguinte ao da publicación deste anuncio no BOP) OBXECTO: Exame do expediente e presentación de reclamacións polos interesados.1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza- Cesuras, A 17 de xuño de 2020 O ALCALDE, Asdo.: José Pablo González Cacheiro.
23/06/2020 | Administración LocalMunicipal
Curtis
Exposición pública da aprobación inicial do documento do Plan municipal de prevención e defensa contra os incendios forestais do concello de Curtis

O Pleno municipal, en sesión extraordinaria de data 16 de xullo de 2020, aprobou inicialmente o Plan municipal de prevención e defensa contra os incendios forestais do concello de Curtis. Este instrumento sométese a información pública por un prazo de vinte días hábiles, a contar dende o día seguinte da publicación deste anuncio no Boletín Oficial da Provincia, a fin de que as persoas que o desexen poidan formular as correspondentes alegacións, observacións e suxestións. Durante o prazo devandito a documentación do Plan poderá ser examinada nas dependencias municipais, así como na páxina web do Concello de Curtis (http:// www.curtis. gal) Curtis, 17 de xuño de 2020. O alcalde Javier Fco. Caínzos Vázquez
23/06/2020 | Administración LocalMunicipal
Brión
Aprobación do Plan económico financeiro 2020-2021

En sesión ordinaria do día 17 de xuño de 2020, o Pleno desta Corporación acordou aprobar o Plan económico financiero do Concello de Brión 2020-2021, por incumprimento da regra de gasto na liquidación de 2019. En cumprimento do previsto no artigo 23 da Lei orgánica 2/2012, de 27 de abril, de estabilidade presupostaria e sostenibilidad financeira e no artigo 26 do Real Decreto 1463/2007, de 2 de novembro, faise pública a súa aprobación, con efectos exclusivamente informativos. O Plan estará a disposición do público no portal de transparencia do Concello de Brión, desde a súa aprobación ata a finalización da súa vixencia. Brión, 18 de xuño de 2020 O alcalde José Luis García García
23/06/2020 | Administración LocalMunicipal
Irixoa
Modificación orzamentaria 3/2020: exposición pública

Aprobado provisionalmente o expediente de modificación orzamentaria nº 3/2020, mediante acordo plenario do 15-6-2020, procédese á exposición pública do mesmo. A modificación inclúe un suplemento de crédito por 13.500 € e transferencias por 17.000 €. O expediente estará á disposición do público na Secretaría do concello durante o prazo de 15 días hábiles, podendo durante dito prazo presentarse as alegacións ou reclamacións por escrito por parte dos interesados; de acordo co establecido no art.169 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), no caso de que non se presenten alegacións a aprobación inicial converterase automaticamente en definitiva. Irixoa, 17 de xuño de 2020 O alcalde Antonio Deibe Sanmartín
23/06/2020 | Administración LocalMunicipal
Aranga
Secretaría - Intervención
Aprobación do padrón de contribuíntes da taxa polo servizo de recollida de residuos sólidos urbanos 2020

O Pleno municipal na Sesión que se realizou o día 16 de Xuño de 2020 aprobou o Padrón da Taxa polo Servizo de Recollida de Residuos Sólidos Urbanos de 2020, polo que se expón ao público, durante o prazo de quince días hábiles a contar dende o día seguintes ao da publicación do presente edicto no Boletín Oficial da Provincia aos efectos do establecido no artigo 102.3 da lei 58/2003 de 17 de decembro xeral tributaria, quedando a disposición dos interesados. Contra o acto de aprobación do padrón e das liquidacións incorporadas a este, poderáse interpoñer o recurso de resposición regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2014 do 5 de marzo, ante o mesmo órgano que ditou o acto, no prazo dun mes dende o día seguinte ao do remate do prazo de exposición pública, que se entenderá rexeitado se ao transcurrer un mes dende a súa presentación non se resolve de maneira expresa. Contra a resolución do recurso de reposición poderá interpoñerse recurso contencioso administrativo ante o xulgado do contencioso competente, no prazo de dous meses dende a resolución expresa do de resposición ou de seis meses dende a súa interposición no caso de non ser resolto expresamente. Os interesados poderán interpoñer calquera outro recurso que estimen pertinente. A recadación da taxa será realizada pola Deputación Provincial da Coruña, por delegación deste concello de Aranga, nos períodos habituais e nas datas e lugares establecidos polo servizo competente do organismo provincial. Aranga, 16 de Xuño de 2020. O ALCALDE Asdo./ Alberto Platas Alvarez.
23/06/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 17 de xuño do 2020 da X. T. da Coruña, polo que se somete a IP a solicitude de autorización admtva. previa, de construción e DUP, en concreto, da instalación de distribución eléctrica no concello de Arzúa (expte.-e.: IN407A2020/72-1)

Expediente-e.: IN407A 2020/72-1. Solicitante: UFD Distribución Electricidad S. A. Denominación: regulamentación da LMT. POR703-vano 36-37, no lugar do Penedo. Concello: Arzúa.  Substitución do apoio número 36 de formigón, tipo HV-14/2B da LMT. POR703 (expediente: IN407A 2016/2373-1), por un novo apoio de celosía metálica de tipo C-18/1000 por atoparse os condutores a una distancia ao terreo inferior á regulamentaria. Os condutores existentes nus de tipo LA-110 retensaranse sobre o apoio proxectado.1. Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). 2. Lei 40/2015, do 1 de outubro, do réxime xurídico do sector público (BOE núm.236, do 2 de outubro de 2015). 3. Lei 24/2013, do 26 de decembro, do sector eléctrico (BOE núm.310, do 27 de decembro de 2013). 4. Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). 5. Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). 6. Lei do 16 de decembro de 1954, sobre expropiación forzosa (BOE núm.351, do 17 de decembro de 1954). 7. Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, núm.2, 2º andar, 15071 A Coruña, no prazo de vinte días a partir do día seguinte ao da derradeira publicación deste acordo. A Coruña, 17 de xuño do 2020 Isidoro Martínez Arca Xefe territorial da Coruña Expediente-e.: IN407A 2020/72-1. Solicitante: UFD Distribución Electricidad S. A. Denominación: regulamentación da LMT. POR703-vano 36-37, no lugar do Penedo. Concello: Arzúa. Número de predio: 1. Paraxe: Novio. Cultivo: prado. Propietaria/o: descoñecida/o. Afección de solo en pleno dominio:  Apoio núm.: 36.  M 2: 2,0.
23/06/2020 | Administración LocalMunicipal
Narón
Servizo Sociocomunitario
Aprobación inicial da modificación do Regulamento de Axudas Financeiras para a atención de necesidades sociais básicas do Concello de Narón

Aprobada polo Concello Pleno en Sesión de data 15 de xuño de 2020 a modificación do "Regulamento de axudas financeiras para a atención de necesidades sociais básicas do Concello de Narón", consistente en engadir unha Disposición Transitoria Única, en cumprimento do establecido no artigo 49. b) da Lei Reguladora das Bases do Réxime Local, sométese a información pública polo período de trinta días hábiles para os efectos da presentación de posibles reclamacións. O expediente atópase exposto ó público no Servizo Sociocomunitario municipal. No suposto de non presentarse reclamacións ó texto desta modificación, o acordo elevarase a definitivo publicándose íntegramente no Boletín Oficial da Provincia. Narón, 17 de xuño de 2020. A Alcaldesa-Presidenta Marián Ferreiro Díaz
23/06/2020 | Administración LocalMunicipal
Oza-Cesuras
Anuncio da convalidación da resolución da Alcaldía que aproba a modificación de créditos con remanente líquido de tesourería para gastos xerais

O Pleno do Concello de Oza-Cesuras, na sesión extraordinaria celebrada o 17 de xuño de 2020, convalidou a resolución da Alcaldía número 2020-0065, de data 25 de abril de 2020, pola que se aprobou o expediente de suplemento de crédito e crédito extraordinario de importe total 197.047,08 euros, financiado con remanente líquido de tesourería para gastos xerais do concello do exercicio 2019, coa finalidade de atender, ao abeiro do establecido no Real artigo 20.2 do Real Decreto-lei 11/2020, de 31 de marzo, polo que se adoptan medidas urxentes complementarias no ámbito social e económico para facer fronte ao COVID-19, ao gasto social amparado do réxime excepcional habilitado polo para a aplicación do artigo 3 do Real Decreto-lei 8/2020, do 17 de marzo, ante a situación de crise sanitaria que motivou o actual estado de alarma. Seguindo o réxime excepcional habilitado para este tipo de acordo, publícase o citado expediente de modificación de créditos, computándose desde a data de publicación deste anuncio no BOP o prazo para a súa impugnación: Gastos: O que se fai público para xeral coñecemento. En Oza-Cesuras, a 17 de xuño de 2020 O Alcalde-Presidente, Asdo.- José Pablo González Cacheiro.
23/06/2020 | Administración LocalMunicipal
Val do Dubra
Aprobación da suspensión dos prezos públicos das piscinas municipais para a tempada de verán 2020

O Pleno do Concello de Val do Dubra en data 28 de maio de 2020 adoptou acordo de suspensión para o presente exercicio dos prezos públicos polo acceso ás piscinas municipais, e que transcrito literalmente na súa parte dispositiva di: 1.- A suspensión para a tempada de verán de 2020 dos prezos públicos polo acceso ás piscinas municipais, co obxectivo de facilitar a xestión por parte do Concello do uso das instalacións para a aplicación das normas derivadas do COVID-19.2.- A publicación do presente acordo no Boletín Oficial da Privincia, Taboleiro de Anuncios municipal e páxina web do Concello. En Val do Dubra, 08 de xuño de 2020. O ALCALDE-PRESIDENTE Asdo. José Manuel Varela Ferreiro
23/06/2020 | Administración LocalMunicipal
Brión
Aprobación definitiva do Plan municipal de prevención e defensa contra os incendios forestais

O Pleno do Concello de Brión, en sesión do 17 de xuño de 2020, acordou aprobar definitivamente o Plan municipal de prevención e defensa contra os incendios forestais do Concello de Brión, elaborado pola Seaga, ao abeiro do convenio asinado entre a Xunta de Galicia, a Fegamp e Seaga, ao que este Concello está adherido. O que se publica para xeral coñecemento e aos efectos oportunos, ao abeiro do disposto no artigo 45 da Lei 39/2015, do 1 de outubro, de procedemento administrativo común das administracións públicas. Brión, 18 de xuño de 2020 O alcalde José Luis García García
23/06/2020 | Administración LocalMunicipal
A Baña
Aprobación das bases para a contratación dun tractorista ao abeiro do programa Aprol Rural 2020

Por Resolución da Alcaldía núm.231/2020 do 17/06/2020 aprobáronse as bases para a contratación en réxime de persoal laboral temporal dun (1) tractorista para desenvolver o servizo denominado Servizo de silvicultura, biomasa, limpeza de montes e outras tarefas de valorización forestal ao abeiro do programa Aprol Rural 2020. As bases poden consultarse e descargarse na seguinte dirección: www.concellodabana. gal e no taboleiro de edictos da Casa do Concello. A Baña, 17 de xuño de 2020 José Antonio Pereira Gil, alcalde-presidente
23/06/2020 | Administración LocalMunicipal
Rianxo
Secretaría
Notificación procedemento abreviado 588/2019

O día 05/02/2020 (RE no Concello nº. 202000000000517 recibiuse un requirimento do Xulgado Contencioso-Administrativo Nº 2 de Santiago de Compostela en relación coa tramitación do procedemento abreviado 0000588/2019, sendo demandado o Concello de Rianxo por Hugo Victor Mohamed Vadel El Hanchi Greppi. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. Rianxo, xoves 18 de xuño de 2020 O alcalde, Adolfo F. Muíños Sánchez
23/06/2020 | Administración LocalMunicipal
Negreira
Nomeamento de funcionarios de carreira

En cumprimento do disposto na Base Oitava. Relación de aprobados, Presentación de documentos e Nomeamento, das que rexen a convocatoria para a provisión en propiedade, por promoción interna vertical, de dúas prazas de Coordinadores de Cultura e Deportes, vacantes no Concello de Negreira, incluídas na Ampliación da Oferta Pública de Emprego 2018, faise público o Decreto de Alcaldía número 115/2020 de data 16 de xuño de 2020, cuxo contido literal é o que de seguido se reflicte: Asunto: Nomeamento Coordinadores de Cultura e Deportes. Expediente: 2020/G003/000125. D. Manuel Angel Leis Míguez, Alcalde-Presidente do Concello de Negreira, provincia de A Coruña. No marco do proceso selectivo para a provisión en propiedade, por promoción interna vertical, de dúas prazas de funcionarios de carreira, vacantes no Concello de Negreira e incluídas na ampliación da Oferta Pública de Emprego 2018, por parte dos dous únicos candidatos que concurriron e resultaron aprobados no devandito proceso selectivo, presentouse e consta nos seus respectivos expedientes a documentación esixida na Base Oitava. Relación de Aprobados, Presentación de documentos e Nomeamento, das que rexen a convocatoria e que foron obxecto de publicación no Boletín Oficial da Provincia número 234 de data 10 de decembro de 2019. Asimesmo, no Diario Oficial de Galicia número 7, de data 13 de xaneiro de 2020, publicouse un extracto das referidas Bases e referencia ao Boletín Oficial da Provincia no que aparecen na súa integridade. Considerando as facultades que me outorga o artigo 21.1. h) da Lei 7/1985, de 2 de abril, Reguladora das Bases de Réxime Local e demais normativa concordante e de aplicación. Primeiro.- Nomear, como funcionarios de carreira da Escala de Administración Especial, Subescala: Administrativa, grupo de clasificación: C, subgrupo: C1, categoría: Coordinadores de Cultura e Deportes, a Don F Xavier Lurgain Del Risco, con D. N. I. nº.: XXXXXXXXX e a Don Boutayeb Domingo Alberto Jusdado Niculina, con D. N. I. nº.: XXXXXXXXX. Segundo.- Os funcionarios nomeados deberán tomar posesión das súas prazas dentro do mes seguinte ao da publicación deste nomeamento no Boletín Oficial da Provincia. A partir da data de toma de posesión producirase para os interesados a adquisición dos dereitos e deberes inherentes aos seus postos de traballo (artigo nº 62 do RDL 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público). Terceiro.- Publicar este Decreto no Boletín Oficial da Provincia da Coruña, dacordo co establecido na Base Oitava das que rexen a convocatoria de referencia. Cuarto.- Notificar esta Resolución aos interesados así como dar conta da mesma ao Pleno da Corporación na próxima sesión ordinaria que celebre. Negreira, 16 de xuño de 2020. Ingeborg Maria Hawkins Lauer. Alcalde-Presidente.”. Negreira, 17 de xuño de 2020. Ingeborg Maria Hawkins Lauer. Alcalde – Presidente.
16/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.71037 Aluminios Cortizo SAU

ALUMINIOS CORTIZO, S. A. U. solicita de Augas de Galicia a autorización de obras nos t. m. de Padrón e Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71037 As obras consisten no desvío e encauzamento do río de Meixos ao seu paso pola zona Leste do parque empresarial A Picaraña (complexo industrial de Extramundi de Aluminios Cortizo), terreos situados parcialmente no lugar de Porto de Carros (concello de Rois) e parcialmente no Lugar de Agronovo (concello de Padrón). Estas actuacións encádranse dentro do “Proxecto sectorial Aluminios Cortizo para ampliación e mellora das instalacións sitas en Extramundi, Padrón”, aínda que a solicitude de desvío varía o percorrido do desvío, xa que no proxecto sectorial prevíase que rodease a nova planta de fabricación de perfiles de PVC polo norte e na presente solicitude faise polo sur. O desvío do río consta de catro tramos, un primeiro tramo de 28 m que discorre entubado mediante marcos de formigón de 2,5x2,5mts, despois un tramo de 282 m no que o río descorre a ceo aberto ao sur da nova nave mediante unha canle rectangular de formigón de 1,5x1,5 mts, outra canle a ceo aberto de 175 mts na zona leste da nave mediante escolleira trapezoidal de base 1,5 m e altura 1,5 m e finalmente un tramo cuberto de 55 m mediante marcos de formigón de 2,5x2,5 mts para o paso baixo a rotonda de acceso e da estrada AC-301. O novo trazado afecta directamente a varias parcelas catastrais propiedade de Aluminios Cortizo e dúas que se incorporarán ao proxecto sectorial (7039159NH2374S0001ZB e 7039107NH2374S0001PB). Ademais verase modificada a zona de servidume (5 mts) e de policía de cauces (100 mts) que se miden dende o novo trazado. O percorrido final do río sería o definido polo eixe trazado polos seguintes puntos (coordenadas ETRS89 fuso 29): X: 526709 Y:4733709 Inicio marco X: 526727 Y:4733690 Fin marco X: 526730 Y:4733687 Inicio canle formigón X: 527002 Y:4733725 X: 527007 Y:4733728 Fin canle formigón / Inicio escolleira X: 527017 Y:4733739 X: 527021 Y:4733759 X: 527026 Y:4733774 X: 527027 Y:4733776 X: 527027 Y:4733808 X: 527028 Y:4733814 X: 527029 Y:4733818 X: 527028 Y:XXXXXXXXX: 527007 Y:4733877 X: 527007 Y:4733890 Fin escolleira / Inicio marco X: 527043 Y:4733936 Fin marco. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 10 de xuño de 2020, asinado con sinatura electrónica á marxe polo xefe do servizo territorial, Ángel Gómez Rey.
16/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70447. Domolición e construción dunha nave. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Lidl Supermercados SAU solicita de Augas de Galicia, por atoparse nas marxes do río da Cova, a autorización de obras na parcela de referencia catastral 5769907NH5956N, no lugar de Parque Empresarial de Iñás, rúa Barbanza, n.º 11, parroquia de Iñás (San Xorxe), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70447. As obras solicitadas consisten na demolición da nave existente na actualidade, para a construción dunha nova nave máis ampla. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xuño de 2020. O xefe do Servizo Territorial Néstor Rodríguez Arias
16/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70472. Vivenda e peche de parcela. Concello de Carral

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Nicodemus Ruiz Ruano Samassa solicita de Augas de Galicia, por atoparse nas marxes do río s/d, a autorización de obras na parcela de referencia catastral 2262546NH5826S, no lugar de r/ dos Chas 7, parroquia de Paleo (Santo Estevo), concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70472. As obras solicitadas consisten na construción dun vivenda unifamiliar de dúas plantas e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xuño de 2020. O xefe do Servizo Territorial Néstor Rodríguez Arias
16/06/2020 | Administración LocalMunicipal
Melide
Nomeamento funcionaria interina

Asunto: NOMEAMENTO FUNCIONARIA INTERINA Por Decreto da Alcaldía nº 267/2020 de data 9 de xuño de 2020 acordouse o nomeamento de funcionaria interina para cubrir a praza por baixa por incapacidade temporal, da actual funcionaria interina dona María José Sánchez González con DNI nº ***2740*** que cubre a praza co Código do posto: 1-02-07, Funcionaria propia da Corporación. Escala de Administración Xeral. Subescala Administrativa. Grupo: C; Subgrupo: C1. Nivel de complemento de destino: 22, afavor de: KARINA ANDREA ELISA INNES MCGILL con DNI ***0359**. Melide, 10 de xuño de 2020 O alcalde José Manuel Pérez Penas
16/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69927. Vivenda e edificación auxiliar. Concello de Ortigueira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Terence Angela Antonia Avin Ishii solicita de Augas de Galicia, por atoparse nas marxes do río Pontellas, a autorización de obras no polígono 38, parcela 3, no lugar de EL Coto, parroquia de Devesos (San Sebastián), concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69927. As obras solicitadas consisten na rehabilitación dunha vivenda unifamiliar composta de planta baixa e alta e construción dunha edificación auxiliar cunha ocupación en planta de 8,35x5,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xuño de 2020. O xefe do Servizo Territorial Néstor Rodríguez Arias
16/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70441. Mellora de rede viaria. Concello de Cerdido

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Cerdido solicita de Augas de Galicia, por atoparse nas marxes de varios ríos, a autorización de obras, no lugar de Foxiños, parroquia de A Barqueira (Santo Antonio), concello de Cerdido (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70441. As obras solicitadas consisten na execución do proxecto de “Camiño Escote-Abelleira (A Barqueira) e outro”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdido ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xuño de 2020. O xefe do Servizo Territorial Néstor Rodríguez Arias